open-index/open-wikipedia-markdown huggingface dataset:
Päre

**Päre** on puun rungosta pituussuuntaan kiskomalla tai höyläämällä valmistettu ohut levymäinen suikale. Päre on ohuempi kuin paanu. Kiskotut ja höylätyt päreet eroavat toisistaan sekä rakenteeltaan että käyttötarkoitukseltaan. Kiskotussa päreessä puun syyt kulkevat ehjinä päreen päästä päähän, mutta höylätyssä päreessä syyt katkeilevat päreen pinnassa. Kiskotuista päreistä punotaan koreja ja niitä on käytetty valaisemiseen. Pärekatossa taas käytetään useimmiten höylättyjä päreitä. 

## Kiskotut päreet
Kiskotut päreet tehdään männystä. Puu on valittava huolella, sen on oltava suorasyistä, oksatonta ja tiheälustoista. Sopivanpituiseksi katkaistu pärepölkky halotaan ensin kelleksiksi, sitten lohkoiksi. Näistä lohkaistaan vielä sydänosa pois. Pintaosa lohkotaan puukon avulla aina kahteen osaan niin monta kertaa, että lopulta saadaan ohuita päreitä. Halkaistaessa puuta täytyy taivuttaa oikeaan suuntaan, jotta halkeaminen tapahtuisi suoraan.  Koripäreet ovat yleensä 3–4 cm leveitä, 2–3 mm paksuja ja hyvinkin pitkiä ja ne viimeistellään vuolemalla. 

Valaisupäreet valmistetaan samalla tavalla kuin koripäreetkin. Jos pärepölkkyjä säilytetään ennen kiskontaa vedessä, niiden pihkaisuus vähenee ja päreet palavat tasaisemmin. Valaisupäreen tyypillinen paloaika on noin 15 minuuttia.

Aiemmin myös pärekattoja tehtiin kiskotuista päreistä, mutta pärehöylien kehittyessä 1860-luvulta lähtien kattoihin ryhdyttiin käyttämään höylättyjä päreitä. Kiskotun päreen etuna höylättyyn päreeseen nähden on se, että vesi valuu paremmin rikkoutumattomia puunsyitä pitkin pois. Ne ovatkin nykyisin käytettyjä höylättyjä kattopäreitä kestävämpiä. 

## Höylätyt päreet
Höylättyjä kattopäreitä valmistetaan kuusesta, männystä ja haavasta. Kattoon tarvitaan noin 45–50 cm pitkiä, 15 cm leveitä, 3–5 mm paksuja päreitä, jotka tehdään tavallisesti koneellisesti eli höylätään pärehöylällä. Päreillä voidaan päällystää myös seinäpintoja lautavuorauksen sijaan. Päre on perinteinen puusta tehty valmiste, jota on kevyt käsitellä ja helppo huoltaa.

## Katso myös
* Paanu
* Pärekatto

## Lähteet

## Aiheesta muualla
Gaussin divergenssilause

**Gaussin divergenssilause** on vektorianalyysin tulos, jonka mukaan vektorikentän vuo suljetun pinnan läpi on yhtä suuri kuin vektorikentän divergenssi pinnan sisäänsä sulkeman tilavuuden yli. Lause voidaan esittää muodossa

: \oint_S \mathbf{n}\cdot\mathbf{F}\,dS = \int_V \nabla \cdot \mathbf{F}\, dV ,

missä yhtälön vasemmalla puolella \textstyle\oint_S dS on pintaintegraali suljetun pinnan S yli, \mathbf n on pintaa vastaan kohtisuora yksikkövektori ja \mathbf{F} on jatkuvasti derivoituva vektoriarvoinen funktio. Yhtälön oikealla puolella \textstyle\int_V dV on tilavuusintegraali pinnan S sisäänsä sulkeman tilavuuden V yli ja  \nabla \cdot \mathbf{F}  on vektorikentän \mathbf F divergenssi.

Divergenssilauseella on paljon sovelluksia fysiikassa. Esimerkiksi sähkökentän vuo suljetun pinnan läpi on yhtä kuin pinnan sisäänsä sulkema varaus. Tätä lakia kutsutaan Gaussin laiksi, ja se on yksi Maxwellin yhtälöistä. 

## Katso myös
* Stokesin lause
* Gaussin laki sähkökentille
* Gaussin laki magneettikentille

## Lähteet

## Aiheesta muualla
*Mathworld. Divergence Theorem
Åland (lehti)

**Ålandstidningen** (**Tidningen Åland**) on toinen Ahvenanmaan kahdesta sanomalehdestä. Vuonna 2018 lehdellä oli hieman reilu 8&nbsp;400 tilaajaa ja määrä on ollut kasvamaan päin. Levikki on hieman suurempi kuin toisen paikallislehden, *[[Nya Åland]]in*. Lehden perusti Julius Sundblom vuonna 1891. Sen nykyisenä päätoimittajana toimii Daniel Dahlén.

Vuodesta 2015 alkaen lehti ilmestyy kolme kertaa viikossa.

Torstain numeron mukana ilmestyvät liitteet *Veckans Åland* ja *TV-Åland*.  Ålandstidningenin julkaisee Ålands Tidnings-Tryckeri Ab.

## Lähteet

## Aiheesta muualla
*Ålandstidningen 
*Ålands Tidnings-Tryckeri Aktiebolagin yhtiöhistoriaa Pörssitiedon nettisivulla
Nya Åland

**Nya Åland**, *Nyan*, on toinen Ahvenanmaan sanomalehdistä. Lehden levikki on 7&nbsp;285 kappaletta (2007) . Nyanin levikki on hieman pienempi kuin Ahvenanmaan toisen sanomalehden Ålandstidningenin. Lehden päätoimittaja on Anna Björkroos.

Nya Åland perustettiin keväällä 1981 Ahvenanmaalla puhjenneen lehtikriisin yhteydessä. Perustamismuoto oli osuuskunta, jonka jäsenet koostuivat toimituskunnasta. Lehti sai tiedonjulkistamisen valtionpalkinnon vuonna 1982.

Lehti valittiin vuonna 2010 parhaaksi paikallislehdeksi vähintään kolmesti viikossa ilmestyvien paikallislehtien sarjassa. Myös vuonna 2004 se oli ensimmäinen, vuonna 2002 toinen ja vuosina 2006 ja 2003 kolmas.

## Katso myös
* Luettelo suomalaisista sanomalehdistä

## Lähteet

## Aiheesta muualla
* Nya Ålandin kotisivut. 
* Lehtien vertailua.
*
Plasto

** Plasto** on suomalainen lelutehdas, joka sijaitsee Ahvenanmaalla ja valmistaa muovista kestäviä leluja sekä Plastopak-nimisiä pakkauksia.

Tehtaan perusti vuonna 1954 Olof Geelnard. Työntekijöitä Plastolla on noin 50 henkilöä, liikevaihto 4–5 miljoonaa euroa. Kaikki tuotteet on valmistettu Ahvenanmaalla ja merkitty Avainlippu-tunnuksella. Leluista on ehkä suosituin ja tutuin iso kuorma-auto, muita ovat kurkkumopo, kolmipyöräinen polkutraktori ja perävaunu, potkumopo, lasten lumilapio, kola, ja lehtiharava, leikkiastiat, kylpyankka sekä Delfiini-uima-apu.

Vanhemmat lelut on suunnitellut pääasiassa Ingmar Gustafsson, hänen jälkeensä suunnitelusta on vastannut Timo Heino. Lelujen raaka-aineen valinnalla ja rakenteella ne on saatu kestäviksi sukupolvelta toiselle ja kestävät rikkoutumatta myös päiväkotikäytössä.

Plaston omisti aikoinaan perunalastuista ja muista elintarvikkeista tunnettu Chips, joka myi yrityksen vuonna 1997 Briolle. Vuonna 2004 ahvenanmaalainen sijoittajaryhmä osti Plaston takaisin suomalaisomistukseen.

Vuonna 2024 porilainen peliyhtiö Tactic Games osti Plaston.

## Lähteet

## Aiheesta muualla

* Plaston sivut
* Yle Areena: Arjen designia - Plaston muovilelut
Tapani Kangas

**Tapani "Tapsa" Kangas** (s. 16. helmikuuta 1980 Kauhava) on säveltäjä, sanoittaja, trubaduuri ja muusikko sekä Celesty-yhtyeen kitaristi, joka oli mukana myös The Knob -yhtyeessä kitaristi-laulajana. Tapanin uusin yhtye on Bileorkesteri Komia!. 

Tapani Kangas on kotoisin Kauhavalta. Hänen tämänhetkinen kotikuntansa on Helsinki. 

Kangas on Celesty-yhtyeen alkuperäisjäsen vuodesta 1999. Hän oli mukana perustamassa The Knob-yhtyettä vuonna 2001. Sekä Coverfieldin perustajajäsen vuodesta 2009. Ja Bileorkesteri Komian perustajajäsen 2015. 

Kangas on vuodesta 2008 alkaen toiminut trubaduurina.

Kangas on kauhavalaisen muusikon Kullervo Jylhän tyttärenpoika.

## Aikaisemmat yhtyeet
*The Knob 2001–2015 (kitara/laulu)
*Rioters 1993–1999 (kitara/laulu)
*Arco 1998–1998 (basso, koskettimet, rummut, kitara, laulu)
*Whatever 1998–1999 (koskettimet, laulu)
*Dragonkiller perustettu 1998 (määrittelemätön tauko) (kitara, laulu, koskettimet, rumpukone)
*Coverfield 2009-2015 (Kitara, Laulu)

## Muut yhtyeet

Kangas soitti opiskeluaikoinaan opiston yhtyeessä The Kalewalaiset ja on myös tehnyt kappaleita useiden projektinimikkeiden alla, esimerkiksi: Warriors of Cau`hava.

Kangas voitti Iskelmäkaraokekisan Seinäjoella 2008. Karaoken MM-kisafinaali 2009. 

Kangas sijoittui Tangomarkkinoilla 2010 ja 2011 kolmanneksi.

## Lähteet

## Aiheesta muualla
* Tapani Kangas Facebookissa
* Tapani Kangas Youtubessa
* Celesty-yhtyeen kotisivut
* The Knob -yhtyeen kotisivut
* 
* 
* 
* 
*
Porvoon Tarmo

**Porvoon Tarmo** on suomalainen urheiluseura, joka perustettiin 28. syyskuuta 1950. Ensimmäiset vuosikymmenensä se toimi yleisseurana, lajeinaan yleisurheilu, hiihto, lentopallo, pesäpallo, jalkapallo ja koripallo, mutta vuosina 1957–1959 se toimi lentopalloon, koripalloon ja pesäpalloon erikoistuneena palloiluseurana. 

Porvoon Tarmolla on paljon koripalloilioille junioritoimintaa aktiivisesti, tarmo järjestää jokavuotisen Ensto-turnauksen aina keväisin ja pienille koripalloilioille Uusimaa-turnauksia muutaman kerran vuodessa. Tarmolla on myös paljon juniorijoukkueita ja niissä on paljon aktiivisia pelaajia. Joukkueita ovat mikro- ja minitytöt ja -pojat, c-tytöt ja -pojat, b-tytöt ja -pojat ja a-tytöt ja -pojat. 

Tarmo nousi koripalloilun miesten SM-sarjaan ensimmäistä kertaa vuonna 1978, ja vuodesta 1980 lähtien seura on erikoistunut koripalloiluun. Lentopalloilu siirtyi tällöin Porvoon NMKY:lle ja pesäpalloilu Porvoon Kumurille. 

Vuosina 1980–2002 Tarmo pelasi koripalloa I-divisioonassa, jossa sille on kertynyt 21 pelikautta ja 507 ottelua, mikä on enemmän kuin millään muulla seuralla Suomessa. Keväällä 2002 Tarmo nousi takaisin SM-sarjaan.
Kausiksi 2009–2010 huonomman menestyksen takia Porvoon Tarmo putosi SM-tasosta 1-divisioonaan, mutta voitti melkein jokaisen ottelun ja pääsi takaisin SM-sarjaan kaudeksi 2010–2011. Kaudella 2010–2011 Tarmo voitti vain 6 ottelua ja putosi 1-divisioonaan. Erikoista tässä kaudessa oli se, että Tarmo hävisi todella monta ottelua alle 5 pisteen erotuksella.

Täynnä Tarmoa on Oskari Pastilan ohjaama dokumentti Porvoon Tarmon kaudesta 2006–2007.

## Sijoitukset SM-sarjassa
* 2002–03 10. sija
* 2003–04 10. sija
* 2004–05 4. sija
* 2005–06 11. sija
* 2006-07 8.sija
* 2007-08 7.sija
* 2008-09 12.sija
* 2010-11 12.sija

## Henkilökohtaiset palkinnot
**[[Korisliigan vuoden tulokas]]**
* Roni Leimu – 2004

**[[Korisliigan paras kuudes pelaaja]]**
* Ville-Pertti Lind – 2005
## Lähteet

## Aiheesta muualla

* Tarmon kotisivu
Hotelliketju

**Hotelliketju** on samankaltaisten ja saman brändin alla toimivien hotellien tai muiden majoitusliikkeiden (motelli, hostelli, lomakeskus jne.) kokonaisuus. Ketjun voi omistaa yksi yritys tai konserni tai se voi toimia esimerkiksi franchise-periaatteella niin, että ketju muodostuu monista itsenäisistä yrityksistä eri puolilla maata tai maailmaa. Toimintatavat voivat vaihdella alueittain niin, että sama ketju voi jossakin toimia suoraan emoyhtiön alaisuudessa ja muualla erilaisten yhteistyösopimusten tai yhteisyritysten kautta paikallisten hotelliyritysten kanssa. Ketjuun kuulumisen etuja ovat kustannussäästöt ja yhtenäisen hinta-laatutason ylläpitäminen yhteishankintojen ja yhteisten pelisääntöjen avulla sekä yhteisen brändin avulla varmistettava yhtenäinen asiakaskokemus ja ketjumielikuva. Hotelliketjuun kuuluvaa hotellia kutsutaan ketjuhotelliksi.

Hotelliketjujen omistajat ovat usein kansainvälisiä suuryrityksiä, joista kukin omistaa ja hallinnoi useita erilaisia hotelliketjuja. Tällaisia monen ketjun hotellijättejä () ovat muun muassa Carlson Rezidor Hotel Group, Choice Hotels, Hilton Worldwide, Hyatt, InterContinental Hotels Group ja Marriott International.

## Kansainvälisiä hotelliketjuja
*AccorHotels
*Aman Resorts
*Azimut Hotels
*Best Western
*Four Seasons
*Grand Hyatt
*Hilton
*Holiday Club
*Holiday Inn
*Marriott Hotels
*Radisson Hotels & Resorts
*Raffles
*RIU Hotels

## Suomessa toimivia tai toimineita hotelliketjuja

*Arctia Hotels
*Avainhotellit
*Best-Rest
*Best Western
*Cumulus
*E-hotellit
*Finlandia Hotels
*Finnhotels
*Forenom
*G Hotels
*Good Morning Hotels
*Hilton

*Holiday Inn
*Kantakievarit
*Kämp Collection Hotels
*Lapland Hotels
*Lomaliitto
*Motorest
*Next Hotels
*NNKY
*Noli Studios
*Omenahotellit
*Paremman palvelun hotellit
*Peerâ Hotels & Cottages
*Primehotels
*Private Hotels

*Radisson Blu
*Rantasipi
*Ritz-Carlton
*Rivoli-hotellit
*Scandic Hotels
*Sheraton
*Strawberry
*Sokos Hotels
*Suomen Matkailuliitto
*U Hotels

## Lähteet
Psykoaktiivinen aine

**Psykoaktiivinen aine** tai **psykotrooppinen aine** tarkoittaa sellaista kemiallista yhdistettä, joka ylittää veri-aivoesteen ja vaikuttaa ihmisen keskushermostoon muuttaen aivotoimintaa ja tajunnantilaa tavanomaisesta. Psykoaktiivisia yhdisteitä sisältävät muiden muassa kahvi (kofeiini), suklaa (teobromiini), tupakka (nikotiini), alkoholi (etanoli) ja huumeet sekä monet lääkkeet. Psykoaktiivinen ei kuitenkaan tarkoita päihdyttävää, kuten monesti väärinymmärretään.

Joitain psykoaktiivisia aineita käytetään myös päihtymistarkoituksessa, jolloin kyseisiä psykoaktiivisia aineita nimitetään päihteiksi. Laissa kiellettyjä päihteitä kutsutaan huumausaineiksi. Huume on päihteen alakäsite, eli huumeet kuuluvat päihteisiin, jotka ovat huumausaineita tai niihin rinnastettavissa olevia aineita. Huumeen käsite sisältää sellaiset päihteet, jotka muistuttavat huumausaineita mutta joita ei ole vielä ehditty tehdä laittomiksi (tavallisesti muuntohuumeita). Edellä kuvattu jaottelu perustuu suomalaiseen kulttuuriin, eikä aineiden ominaisuuksiin. Esimerkiksi englannin kielessä kaikista näistä voidaan käyttää sanaa *drug*.

## Kaavio psykoaktiivisista aineista

## Katso myös
*Päihde
*Huume
*PKV-lääkkeet

## Lähteet
Best Western

**Best Western** on yksityisten ja riippumattomien hotellien vuonna 1946 perustama kansainvälinen hotelliketju. Best Western International vastaa Best Western -brändistä ja ohjelmista. Best Western Hotels Finland, Baltic States and Poland on Best Western Internationalin maatoimisto, joka vastaa Best Western -brändistä, ohjelmista ja uushotellihankinnasta Suomessa, Baltiassa ja Puolassa. 

Suomessa ainoa Best Western -hotelli 2020-luvun puolivälissä oli hotelli Apollo Oulun Asemakadulla, kun ketjun hotelleja vuonna 2001 oli 23 ja vuonna 2014 vielä 15 ympäri maata.

Best Western -hotelleja on 100 maassa yli 4&nbsp;000. Hotelleilla on yhteiset laatu-, myynti- ja markkinointiohjelmat sekä varaus- ja asiakaspalveluohjelmat. Ketjun hotellivalikoima on laaja parinkymmenen huoneen hotellista yli 400 huoneen hotelleihin. Best Western -hotellit säilyttävät hallinnollisen riippumattomuuden ketjuun liittyessään. Hotellit vastaavat itse mm. hankinnoista ja henkilöstön palkkaamisesta.

Best Western -hotelleita on kolmessa hintaluokassa: Best Western, Best Western Plus ja Best Western Premier. Sen lisäksi yhtiöllä on hotelliketjut BW Signature Collection, BW Premier Collection, GLō Best Western, Sure Hotel, Sure Hotel Plus, SureStay Studio, Sadie Best Western, Vib, Aiden, World Hotels Luxury, World Hotels Elite, World Hotels Distinctive ja World Hotels Crafted.

Vuonna 2014 Best Western oli 314&nbsp;318 huoneellaan huonemäärältään maailman 8. suurin hotelliyritys.

## Lähteet

## Aiheesta muualla

*Best Western Finlandin kotisivut
Omenahotellit

**Omena Hotels** on suomalainen hotelliketju, jonka liikeidea perustuu sijaintiin kaupunkien keskustassa, asiakkaiden itsepalveluun ja edullisiin hintoihin. Huone varataan ja maksetaan ketjun verkkosivuilla. Hotelleissa ei ole vastaanottoa, vaan sisäänpääsy ja -kirjautuminen tapahtuvat Omenan lähettämän uniikin ovikoodin avulla. Jokaisessa ketjun hotellissa on huoneita neljälle, osassa hotelleja on myös yhden hengen huoneita. Huoneet on kalustettu ja varustettu kautta ketjun lähes samanlaisiksi, vaikka huoneiden koko ja muoto saattaakin hieman vaihdella.

Kotipizza-ketjun perustaja Rabbe Grönblom perusti ensimmäisen nykyisen konseptin mukaisen Omena-hotellin 8. lokakuuta 2003 Tampereelle. 

Vuonna 2014 Omena Hotels -ketju hakeutui yrityssaneeraukseen, joka päättyi onnistuneesti vuoden 2015 alussa, kun saneerausohjelma vahvistettiin ja yrityksen toiminta jatkuu normaalisti. Vuonna 2017 hotelliketjun liikevaihto kasvoi 7 prosenttia 9,77 miljoonaan euroon. Liikevoitto kaksinkertaistui 770 000 euroon.

## Hotellit

* Hanko (avattu 5/2025)
* Helsinki
** Lönnrotinkatu
** Yrjönkatu
* Tampere
* Turku
** Humalistonkatu
** Kauppiaskatu
* Vaasa
* Jyväskylä
* Pori
* Jyväskylä

Aiemmin Omena-hotelleja on ollut myös Oulussa, Lahdessa, Rukalla, Kööpenhaminassa, Tukholmassa.

## Kampanjat
Useana syksynä 2015 alkaen Omena-hotellit on toteuttanut kampanjaa, joissa opiskelijat pääsevät asumaan ketjun hotelleihin 490–800 euron kuukausihintaan. Kampanjan myötä Omena-hotelleissa on majoittunut useampi sata opiskelijaa.

## Lähteet

## Aiheesta muualla

* Omenahotels
Kuukasjärvi

**Kuukasjärvi** voi tarkoittaa seuraavia maantieteellisiä paikkoja:

* Kuukasjärvi, kylä Ranualla
* Kuukasjärvi, järvi Inarissa
* Iso Kuukasjärvi, järvi Ranualla
* Pikku Kuukasjärvi, järvi Ranualla

Henkilöitä:
* Henna Kuukasjärvi (s. 2003), suomalainen salibandyn pelaaja
* Niko-Petteri Kuukasjärvi (s. 1999), suomalainen jalkapalloilija
* Pentti Kuukasjärvi (s. 1946), suomalainen kolmiloikkaaja
* Roni Kuukasjärvi (s. 2009), suomalainen jääkiekkoilija.
Putkivaara (Ranua)

**Putkivaara** on kylä Ranuan kunnassa Lapin maakunnassa. Putkivaarassa on 15 asukasta. Se sijaitsee noin 36 kilometriä koilliseen Ranuan kirkonkylältä. Tietä pitkin matkaa kertyy 52 kilometriä. Putkivaara sijaitsee Simojärven pohjoispäässä.

Museovirasto on luokitellut kylän valtakunnallisesti merkittäväksi rakennetuksi kulttuuriympäristöksi. Kylä jakautuu kahteen laajempaan taloryhmään. Rakennusryhmien välisellä alueella Putkivaaran laella sijaitsevat kylän viljelysmaat.

## Lähteet
Veritas

**Veritas** on latinaa ja tarkoittaa totuutta. Muita merkityksiä ovat:

* Bureau Veritas, Pariisissa toimiva luokituslaitos
* Veritas Eläkevakuutus, suomalainen työeläkevakuuttaja
* Veritas, totuuden jumalatar roomalaisessa mytologiassa
* 490 Veritas, päävyöhykkeen asteroidi
* Veritas-ryhmä, asteroidivyöhykkeen uloimmalla reunalla sijaitseva asteroidiryhmä
* Veritas, Formula 1 -talli
* Det Norske Veritas, norjalainen alusten luokitusyhtiö
* Veritas, saksalainen urheiluautovalmistaja
* Veritas Stadion, jalkapallostadion Turussa. 
* *[[Veritas (albumi)|Veritas]]*, Agnes Carlssonin albumi
* VERITAS, tuleva Nasan Venus-luotain.
Aika näyttää

**Aika näyttää** on Jukka Kuoppamäen vuonna 1997 julkaistu albumi. Kaikki sanoitukset ja sävellykset ovat Jukka Kuoppamäen. Tunnetuimpia kappaleita ovat Katri Helenan ensimmäisenä levyttämä ”Anna mulle tähtitaivas” sekä Jari Sillanpään tuotannosta tutut kappaleet ”Satulinna” ja ”Auringonnousu”.

## Kappaleet
Kaikki kappaleet säveltänyt ja sanoittanut Jukka Kuoppamäki.

# 
# 
# 
# 
# 
# 
# 
# 
# 
# 
# 
# 

## Kokoonpano
* Tapio Aaltonen
* Heikki Hämäläinen
* Tuomas Ikonen
* Veli-Matti Iljin
* Wolf Kodera
* Veijo Laine
* Juha Lanu
* Matti Lappalainen
* Yrjö Lasanpalo
* Jani Lehtonen
* Kari Lindstedt
* Timo Lindström
* Jukka Merjanen
* Kari Miettinen
* Jari Nieminen
* Jarmo Nikku
* Mauri Pietikäinen
* Jari Puhakka
* Seppo Rautasuo
* Simo Rautasuo
* Mauri Saarikoski
* Markus Sallinen
* Mia Simanainen
* Jukka Tiirikainen
* Heikki Virtanen
* Riikka Väyrynen
* Pepe Willberg
* Reijo Ylinen

### Tuotanto
* Birgit Pulkkinen – layout
* Mika Jussila – masteroija
* Juha Laakso – äänittäjä, miksaaja
* Timo Lindström – tuottaja, miksaaja
* Erik Uddström – valokuvat

## Lähteet
* CD-levy 3984-20625-2
Kirjohylje

**Kirjohylje** (*Phoca vitulina*) on pienikokoinen hylje, jota tavataan Itämeren eteläosassa, Pohjois-Atlantilla ja Tyynen valtameren pohjoisosassa. Suomessa kirjohyljettä on tavattu satunnaisesti (myös Tenojoessa).  

## Ulkonäkö ja koko
Kirjohylje on muihin hylkeisiin verrattuna pieni ja hoikka. Aikuisen hylkeen pituus on noin 140–170 cm ja paino noin 100–150 kg. Koiras on naarasta kookkaampi. Väriltään kirjohylje on harmaan laikukas, värityksessä on maantieteellisiä eroja. Muiden hylkeiden tapaan kirjohylkeellä on nahan alla paksu rasvakerros. 

## Elintavat
Kirjohylje on taitava uimari. Se pystyy sukeltamaan 200 metrin syvyyteen ja voi pysytellä veden alla puoli tuntia. Aikuiset kirjohylkeet syövät lähes yksinomaan kalaa. Nuoret syövät myös nilviäisiä ja muita pikkueläimiä. Saalistaessaan kirjohylkeet liikkuvat yksin mutta maalla ne voivat makailla pienissä ryhmissä. Makailupaikat ovat usein hiekkarannoilla tai saaristossa. 

Naaraan tiineys kestää 8–12 kuukautta ja poikasia syntyy kerrallaan yksi. Kuutin syntymäpaino on noin 8 kg ja -pituus noin 85 cm. Emo imettää poikastaan noin viisi viikkoa.

## Alalajeja
* *P. v. vitulina*, Eurooppa
* *P. v. concolor*, Pohjois-Amerikan itärannikko 
* *P. v. richardsi*, Pohjois-Amerikan länsirannikko 
* *P. v. stejnergeri*, Japani ja Venäjän itärannikko
* *P. v. mellonae*, Pohjois-Quebecin järvet (ainoa makeassa vedessä tavattava alalaji)

## Kirjohylje ja ihminen
Kirjohyljettä on metsästetty lihan, nahan ja traanin takia. Pohjanmeren kirjohyljekanta romahti vuonna 1988 kolmasosaan niihin iskeneen sairauden vuoksi. 

## Lähteet

## Aiheesta muualla
* Särkänniemi.fi
* Animal Diversity Web 
* ARKive
Itä ja Länsi

**Itä ja länsi** oli vuosina 1924–1930 ilmestynyt suomalainen kuvalehti, jota julkaisivat vuonna 1923 lakkautetun Suomen Sosialistisen työväenpuolueen toimintaa jatkaneet järjestöt. Lehti herätti jonkin verran paheksuntaa julkaisemalla vuonna 1928 ainakin neljään otteeseen kuvia ja henkilötietoja kansalaissodassa kuolleista punaisista. Päätoimittaja oli tuolloin Väinö Lundgren.
Lehti lakkautettiin niin sanottujen kommunistilakien nojalla.

Lehdessä oli kuvia yhdysvaltalaisista filmitähdistä ja myös matkaraportteja. Sitä pidettiin aikoinaan Suomen ehkä neuvostoystävällisimpänä aikakauslehtenä.

## Lähteet
*Klasskamp och klubbekrig Lundin yliopiston julkaisu
*Vuoden 1928 numeroita yhteensidottuna
Sokos Hotel Vantaa

**Original Sokos Hotel Vantaa** on Vantaan Tikkurilassa sijaitseva hotelli, joka kuuluu Sokos Hotels -ketjuun. Hotellin välittömässä läheisyydessä on muun muassa Tikkurilan rautatieasema, toimisto- ja liikekeskus Dixi ja tiedekeskus Heureka.

Hotellin arkkitehtina toimi Olli Parviainen. Hotelli avattiin 13. kesäkuuta 1991, ja laajennusosa valmistui vuonna 2004. Alkujaan viiden tähden hotellin ravintolatoiminnasta vastasi rakennuttaja Rakennusliike Skanra. S-ryhmä osti hotellin vuonna 1993. Hotellissa on eritasoisia huoneita standard-huoneista sviitteihin. Hotellissa on kokoustilat ja neljä ravintolaa: Amarillo, Tulisuudelma, Night Vantaa ja Pub Hertas. Etenkin hotellin tanssiravintola Tulisuudelma on saavuttanut kuuluisuutta artistien suosittuna esiintymispaikkana sekä juhlinta- ja seuranhakupaikkana.

Hotellin aikaisempia nimiä ovat Hotelli Vantaa ja Hotel City Vantaa. Rakennus on todettu kulttuurihistoriallisesti merkittäväksi.


Hotelli Vantaa2- Tikkurila - Vantaa - m.jpg|Sisäpihan puoli.
Sokos Hotel Vantaa in Tikkurila, Vantaa, Finland, 2004.jpg|Hotelli ilmakuvassa.
Sokos Hotel Vantaa in night illumination in Tikkurila, Vantaa, Finland, 2022 October.jpg|Hotelli yöaikaan.


## Lähteet

## Aiheesta muualla

*Sokos Hotel Vantaa (sokoshotels.fi)
*Viihderavintola Tulisuudelma (tulisuudelma.fi)
*Tulisuudelmaa vaalitaan kuin kruununjalokiviä (2011)  (vantaansanomat.fi)
Kuukasjärvi (Ranua)

**Kuukasjärvi** on noin 130 asukkaan kylä Ranuan kunnassa Lapin maakunnassa. Se sijaitsee noin 21 kilometriä kaakkoon Ranuan kirkonkylältä kahden Kuukasjärven, Pikku- ja Ison Kuukasjärven rannalla ja seututien 858 varrella.

Kuukasjärven kulttuurimaisema on arvioitu maakunnallisesti arvokkaaksi maisema-alueeksi. Kylän peltomaisemassa rantatörmät viettävät paikoin jyrkästi kahden kapean ja pitkulaisen järven rantaan. Kylässä on säilynyt vanhoja peräpohjalaisia pihapiirikokonaisuuksia talousrakennuksineen. Kylän Kuukkaan talon, "Lintulan", vanhin osa on 1700-luvulta. Kylän ensimmäiset asukkaat ovat tulleet Pikku-Kuukasjärvelle 1773.

Kylällä toimivat aktiivisesti muun muassa Kyläkolmio-yhdistys ja Kuukasjärven Erä.

## Lähteet

## Kirjallisuutta
*Lohi, Anna: *Meidän kylämme Kuukasjärvi.* Ranua, 1979.
Kalevan lukio

**Kalevan lukio** on Tampereella Tullin kaupunginosassa sijaitseva yksityinen lukio. Koulun toimintaa ylläpitää Kalevan lukion kannatusyhdistys Ry.

## Historia

### Kalevan yhteiskoulu
Kalevan lukio perustettiin Kalevan yhteiskoulun nimellä vuonna 1952, ja se aloitti toimintansa saman vuoden syksyllä Tammelan kansakoulun tiloissa vuokralla toimien siellä kaksi lukuvuotta. Oma arkkitehti Jaakko Ilveskosken suunnittelema koulurakennus otettiin käyttöön syksyllä 1954. Kalevan Yhteiskoulu toimi vuoteen 1976, jolloin Tampereen kaupunki siirtyi peruskoulujärjestelmään. Koulu haki korvaavan koulun asemaa, muttei sitä saanut. Saman kohtalon koki toinen Tampereen yksityinen oppikoulu, Tampereen yhteiskoulu.

### Kalevan lukio
Kalevan yhteiskoulu muutti nimensä Kalevan yhteiskoulun lukioksi peruskoulu-uudistuksen myötä ja lyhensi nimensä vuonna 1979 Kalevan lukioksi. Koulu oli myös vuonna 1985 lakkautusuhan alla, mutta opettajakunnan, koulun johtokunnan ja opiskelijoiden sitkeästä vastustuksesta johtuen siitä luovuttiin.

### Rehtorit
* Kerttu Seppälä 1951–1976
* Pekka Laakso 1976–1986
* Jukka Sola 1986–2016
* Eeva-Helena Pellikka 2017–2023
* Anne-Mari Jussila 2023–2025
* Terhi Lintunen 2025-

## Kalevan lukio nykyään

Kalevan lukio on nykyisin yli 600 opiskelijan ja 40 henkilökuntaan kuuluvan henkilön muodostama oppilaitos. Koulun erikoisuutena on ainoana Tampereen lukiona kaikkien valtakunnallisten italian kurssien opetus. Sen lisäksi koulussa toimii musiikkilinja. Syksyllä 2009 Kalevan lukioon tuli erikoisuutena ensimmäisenä lukiona Suomessa kotitalouden opetuksen tarjonta.

## Aiheesta muualla
* Kalevan lukion kotisivut
Tasa-arvovaltuutettu

**Tasa-arvovaltuutettu** () on Suomen oikeusministeriön yhteydessä toimiva itsenäinen ja riippumaton viranomainen, joka valvoo naisten ja miesten välisestä tasa-arvosta annetun lain noudattamista. Tasa-arvovaltuutetun tehtävänä on antaa ohjeita ja neuvoja tasa-arvolakiin liittyvissä kysymyksissä.

Tasa-arvovaltuutetun virka perustettiin tasa-arvolain tultua voimaan 1. tammikuuta 1987. Tasa-arvovaltuutetulle annettiin selkeä rooli lainvalvontaviranomaisena organisaatiouudistuksessa vuonna 2001. Valtuutetun kausi on viisivuotinen. 

Tasa-arvovaltuutettuna toimii 1. maaliskuuta 2026 lähtien oikeustieteen tohtori Mia Spolander. Ensimmäinen tasa-arvovaltuutettu oli Paavo Nikula.

Tasa-arvovaltuutetusta on säädetty oma lakinsa, laki tasa-arvovaltuutetusta 30.12.2014/1328.

## Tehtävät

Tasa-arvovaltuutetun tehtävänä on
* valvoa tasa-arvolain noudattamista ja erityisesti syrjintäkiellon ja syrjivän ilmoittelun kiellon noudattamista
* edistää aloitteiden, neuvojen ja ohjeiden avulla lain tarkoituksen toteutumista
* antaa tietoja tasa-arvolaista ja sen soveltamisesta
* seurata naisten ja miesten tasa-arvon toteutumista yhteiskuntaelämän eri aloilla. 
Tasa-arvovaltuutettu valvoo myös sukupuolivähemmistön syrjintäsuojan toteutumista. Tasa-arvolaki kieltää sukupuoli-identiteettiin ja sukupuolen ilmaisuun perustuvan syrjinnän.

## Tasa-arvolain valvonta
Tasa-arvovaltuutettu toimii tasa-arvon edistämiseksi ja syrjinnän estämiseksi. Henkilö, joka epäilee joutuneensa tasa-arvolaissa kielletyn syrjinnän kohteeksi, voi ottaa yhteyttä tasa-arvovaltuutettuun. Tasa-arvovaltuutettu pyrkii neuvojen ja ohjeiden avulla estämään tasa-arvolain säännösten rikkomisen. Tasa-arvovaltuutettu voi viedä lainvastaisen toiminnan yhdenvertaisuus- ja tasa-arvolautakunnan käsiteltäväksi.

Tasa-arvovaltuutetulla on oikeus saada valvontaa varten välttämättömät tiedot.

Tasa-arvovaltuutettu voi avustaa syrjinnän kohteeksi joutunutta ja avustaa tätä oikeuksien turvaamisessa sekä oikeudenkäynnissä, jos käsiteltävällä asialla on lain soveltamisen kannalta huomattava merkitys.

## Tasa-arvovaltuutetut
Tasa-arvovaltuutetun virkaa ovat sen historian aikana hoitaneet seuraavat henkilöt:
* Paavo Nikula 1987–1991
* Tuulikki Petäjäniemi 1991–1994
* Pirkko Mäkinen 1995–2002
* Päivi Romanov 2002–2007
* Pirkko Mäkinen 2007–2016
* Jukka Maarianvaara 2017–2022
* Rainer Hiltunen 2023–2025 
* Mia Spolander 2026–

## Katso myös

* Egalitarismi
* Mahdollisuuksien tasa-arvo
* Seksuaalinen tasa-arvo
* Sukupuolten tasa-arvo
* Tasa-arvon päivä
* Tasa-arvoasiain neuvottelukunta
* Yhdenvertaisuus
* Yhdenvertaisuuslaki
* Yhdenvertaisuusvaltuutettu

## Lähteet

## Aiheesta muualla
*Tasa-arvovaltuutetun kotisivut
*
Pätsi

**Pätsi** eli **katalonialainen ahjo** on keskiaikainen raudanvalmistusuuni. Nimensä mukaisesti katalonialainen ahjo keksittiin 700-luvulla Kataloniassa, Espanjassa. Suomen sana *pätsi* puolestaan on lainattu venäjästä (*petš*) ja se tarkoittaa uunia. Luostarilaitoksen ja katolisen kirkon sisäisen tiedonkulun ansiosta pätsit levisivät nopeasti syntysijoiltaan Kataloniasta ympäri Eurooppaa ja karolingisella ajalla syrjäyttivät varhaisemmat harkkohytit.

Pätsi on kivestä tai tulenkestävistä tiilistä rakennettu kuilu-uuni, jonne ladotaan puuhiiltä ja rautamalmia vuoron perään kerroksittain. Harkkohyteissä käytettävän luonnollisen vedon sijaan pätsiin lietsotaan palkeilla ilmaa. Näin veto paranee, ja pätsillä kyetään saavuttamaan korkeampia lämpötiloja ja parempi raudansaanto kuin harkkohytillä. Pätsillä päästään noin 75 % raudan saantoon, kun harkkohytillä jäädään vain noin 25 % tietämille, ja sillä voidaan saavuttaa yli 1200 °C:n lämpötiloja. Varsinkin sisterssiläismunkit, joiden tiedetään olleen taitavia metallurgeja, kehittivät pätsiä eteenpäin: käyttämällä lihasvoiman sijaan lietsomiseen vesiratasta pätsissä on mahdollista saavuttaa lämpötiloja, jotka riittävät raudan sulattamiseen. On mahdollista, että sisterssiläismunkit olisivat valmistaneet valurautaa jo varhaisessa vaiheessa. Ensimmäiset pätsit rakennettiin Suomeen ristiretkiajan loppuvaiheessa.

Pätsistä on enää lyhyt askel varsinaiseen masuuniin, josta rauta saadaan sulana takkirautana ulos. Ensimmäinen varsinainen masuuni on ajoitettu Ruotsin Lapphyttaniin 1100-luvulle.
Kissan leukemiavirus

**Kissan leukemiavirus** (lyh. **FeLV**) on kissoilla esiintyvä retroviruksiin kuuluva gammaretrovirus, joka aiheuttaa kissan leukoosia. Virus erittyy tartunnan saaneen kissan sylkeen, ulosteisiin, virtsaan ja maitoon, joista virus voi levitä kissasta toiseen. Yleisin tartuntareitti on kuitenkin syljen välityksellä esimerkiksi pureman yhteydessä. Oireet sairastuneilla kissoilla ovat hyvin vaihtelevia, ja tauti on hengenvaarallinen etenkin immuunipuolustukseltaan heikoilla kissoilla. 

Tautia vastaan on olemassa rokote, ja virustartunta voidaan todeta verinäytteestä.

## Lähteet

## Aiheesta muualla
*Laji.fi: Feline leukemia virus
*National Center for Biotechnology Information (NCBI): Feline leukemia virus, taxonomy 
*Cornell University, Cornell Feline Health Center: Feline Leukemia Virus
Pirkanmaan Sanomat

**Pirkanmaan Sanomat** oli vuosina 2006–2012 ilmestynyt pirkanmaalainen ilmaisjakelulehti. Lehti oli tabloidi-kokoinen ja ilmestyi kerran viikossa. 

Lehden jakelualueena oli Tampere, Hämeenkyrö, Kangasala, Kuhmalahti, Kuru, Lempäälä, Luopioinen, Mouhijärvi, Orivesi, Punkalaidun, Vammala, Viljakkala, Kangasala, Äetsä, Toijala, Viiala, Kylmäkoski, Valkeakoski, Urjala, Pirkkala, Pälkäne, Nokia ja Ylöjärvi.

## Lähteet
Tyrone Power

**Tyrone Edmund Power, Jr.** (5. toukokuuta 1914 &ndash; 15. marraskuuta 1958) oli yhdysvaltalainen näyttelijä ja seksisymboli. Hän näytteli lukuisissa elokuvissa 1930-, 1940- ja 1950-luvuilla. Hän esiintyi komean ulkonäkönsä vuoksi yleensä romanttisissa rakastajarooleissa. 

Power syntyi Cincinnatin kaupungissa Ohiossa. Hänen isänsä oli mykän elokuvan näyttelijä (myös nimeltään Tyrone Power), joka kuoli 1931. Power oli elämänsä aikana kolme kertaa naimisissa ja hänellä oli avioliitoista kolme lasta (joista yksi adoptoitu). Hänen tyttärensä Romina Power on laulaja ja näyttelijä. Sen lisäksi hänellä oli romanssit Judy Garlandin ja Lana Turnerin kanssa. Power kuoli sydänkohtaukseen Madridissa kuvatessaan elokuvaa *Salomo ja Saban kuningatar*.

## Merkittävimmät elokuvat

* *[[Lloyd's of London (elokuva)|Lloyd's of London]] (Lloyd's of London, 1936)* (ensimmäinen pääosa)
* *[[Liukkaalla jäällä]] (Thin Ice, 1937)* 
* *[[Rouvani mies – ja minä]] (Second Honeymoon, 1937)* 
* *[[Marie Antoinette (vuoden 1938 elokuva)|Marie Antoinette]] (Marie Antoinette, 1938)* 
* *[[Jesse James – suuri seikkailija]] (Jesse James, 1939)* 
* *[[Zorron merkki (vuoden 1940 elokuva)|Zorron merkki]] (The Mark of Zorro, 1940)* 
* *[[Yön sudet (vuoden 1940 elokuva)|Yön sudet]] (Johnny Apollo, 1940)*
* *[[Hänellä oli 20 vaimoa]] (Brigham Young, 1940)* 
* *[[Verta ja hiekkaa]] (Blood and Sand, 1941)* 
* *[[Meidän lentäjien kesken]] (A Yank in the R.A.F., 1941)* 
* *[[Musta joutsen (elokuva)|Musta joutsen]] (The Black Swan, 1942)*
* *[[Kastilian valloittaja]] (Captain from Castile, 1947)*
* *[[Painajaiskuja]] (Nightmare Alley, 1947)*
* *[[Veijareiden kuningas]] (Prince of Foxes, 1949)*
* *[[Musta ruusu]] (The Black Rose, 1950)*
* *[[Todistaja (elokuva)|Todistaja]] (Witness for the Prosecution, 1957)*

## Aiheesta muualla

* 
* Tyrone Power NNDB:ssä
* tyrone-power.com
Heinolan hautausmaa

**Heinolan hautausmaa** sijaitsee Heinolassa Siltakadun varrella. Hautausmaa on viiden hehtaarin kokoinen ja siellä on noin 7&nbsp;500 hautapaikkaa. Hautausmaalla on arkkuhautoja, uurnahautoja, muistolehto ja sankarivainaja-alue. Päätös hautausmaan perustamisesta on vuodelta 1807.

Pääportin vieressä on vuodelta 1955 peräisin oleva kappeli, joka on arkkitehti Bertel Strömmerin suunnittelema. Tiettävästi ensimmäinen hautausmaalle haudattu henkilö oli saarnaaja Gustaf Streng, joka haudattiin vuonna 1814. Sankarihaudoissa lepää 110 sodissa 1939–1944 kuollutta sankarivainajia.

Muistolehto otettiin käyttöön vuonna 1989 ja se on tuhkahauta-alue. Alueen muistomerkki on tehty luonnonkivistä, ja siihen voidaan haluttaessa kiinnittää vainajien nimikylttejä. Muistolehdossa olevan suihkulähteen ympärillä on toisaalle haudattujen vainajien muistelupaikka. 

Lisäksi Heinolan seurakunnilla on kaksi muuta hautausmaata entisen Heinolan maalaiskunnan kirkonkylässä: uusi hautausmaa ja vanha hautausmaa kirkkoalueella.

## Lähteet
Okeanos

**Okeanos** (, ) on kreikkalaisessa mytologiassa ensimmäinen titaanijumala, Uranoksen ja Gaian lapsi. Okeanos oli naimisissa sisarensa Tethyksen kanssa. Okeanos hallitsi valtamerta ja alun perin hänet käsitettiin maailman ympäri kiertäväksi virraksi, myöhemmin valtamereksi. Okeanoksen tyttäret, joita oli 3&nbsp;000, olivat nimeltään okeanidit.

## Lähteet
Pratunam

**Pratunam** () on kortteli Ratchathewin kaupunginosassa Bangkokissa Thaimaassa, jonne ovat keskittyneet kaupungin suurimmat vaatemarkkinat. Pratunam tarkoittaa kanavan sulkuporttia.

Pratunamin markkinat ovat auki ympäri vuorokauden. Ne sijaitsevat Ratchaprarop ja Petchaburi -katujen risteyksessä. Markkinat ovat laajentuneet aikojen kuluessa ympäröiville kaduille. Pratunam on kaupungin edullisimpia ostospaikkoja. Vaatteiden lisäksi myytävänä on laukkuja, reppuja, kelloja ja käsityötuotteita. Alueella asuu paljon intialaisia ja pakistanilaisia, jotka ovat perinteisesti toimineet räätäleinä ja vaatekauppiaina.

Petchaburi-kadulla sijaitsee Bangkokin suurin tietokonekauppakeskus Panthip Plaza. Thaimaan korkein rakennus Baiyoke Tower II (88 kerrosta, 304 m), jossa toimii hotelli Baiyoke Sky, on sekin Pratunamissa. Muita hotelleja alueella ovat Indra Regent, Baiyoke Suite Hotel ja Amari Watergate. Lähimmälle ilmajunarata-asemalle (Chit Lom) on matkaa melkein kilometri.

## Katso myös
* Chatuchak

## Aiheesta muualla
* 360-asteen panoraama Baiyoke Tower II:n huipulta (Baiyoke Sky Hotel)
Portimojärvi (Ranua)

**Portimojärvi** on Simojoen vesistöalueeseen kuuluva järvi Ranuan kunnassa Lapin maakunnassa. Järvi sijaitsee noin 25 kilometriä pohjoiseen keskustaajamasta ja noin 60 kilometriä etelään Rovaniemeltä kantatien 78 varrella. Simojoki laskee järven läpi. Portimon kylä sijaitsee järven rannalla.

Järvi on matala ja pahoin rehevöittynyt, ja sen vesi on humuspitoista ja lievästi hapanta. Järvessä on voimakas särkikanta, ja sen osuus kokonaiskalansaaliista oli noin 50%. Järvessä, sen yläpuolisessa Simojoessa sekä Simojärvessä ei esiinny lohta.

Järven kunnostamisen toteuttavat Lapin ympäristökeskus sekä Ranuan kunta. Kunnostustyön kustannuksista 70% maksaa Euroopan aluekehitysrahasto, loput maksaa Ranuan kunta. Kunnostustoimien tavoitteena on vesi- ja virkistyskäyttöalueiden sekä maisemakuvan parantaminen. Töiden yhteydessä vesikasvustoa niitetään ja järven vedenpintaa nostetaan pohjapatojen avulla noin puoli metriä.

## Lähteet
* Ymparisto.fi: Simojoen vesistöalueen yleisen tason hoitosuunnitelma (PDF)
Edward MacDowell

**Edward Alexander MacDowell** (18. joulukuuta 1860 New York – 23. tammikuuta 1908) oli yhdysvaltalainen säveltäjä ja pianisti, jonka tuotantoon kuuluu muun muassa sarjoja, sonaatteja ja konserttoja pianolle.

MacDowell sai varhaisimman musiikinopetuksensa kolumbialaiselta Juan Buitragolta, perheen tuttavalta. Myöhemmin häntä opetti myös venezuelalainen pianisti Teresa Carreño. MacDowell siirtyi perheineen Pariisiin ja pääsi vuonna 1877 Pariisin konservatorioon. Hän opiskeli myös Frankfurtissa pianonsoittoa Carl Heymannin ja sävellystä Joachim Raffin johdolla.

MacDowell meni vuonna 1884 naimisiin pianonsoitonoppilaansa Marian Griswold Nevinsin kanssa. Pariskunta palasi vuonna 1888 Yhdysvaltoihin. He asuivat Bostonissa vuoteen 1896, jolloin MacDowellista tuli musiikin professori Columbian yliopistossa. Hän toimi virassa vuoteen 1904.

Omien sävellystensä lisäksi MacDowell julkaisi useita pianotranskriptioita pääasiassa 1700-luvun kosketinsoitinteoksista. Hän julkaisi vuosina 1896–1898 sävellyksiään myös pseudonyymillä Edgar Thorn.

MacDowell oli vuodesta 1904 lähtien The American Academy of Arts and Lettersin jäsen. Kun hän kuoli New Yorkissa 1908, hänet haudattiin MacDowell Colonyyn, jonka hänen vaimonsa Marian oli perustanut 1907. MacDowell oli jäänyt vuonna 1904 ajoneuvon alle ja kärsi viimeisinä elinvuosinaan neurologisista häiriöistä. Hänen kuolemaansa pidetään useimmiten jonkinlaisen aivosairauden aiheuttamana.

## Lähteet

## Kirjallisuutta
* 

## Aiheesta muualla

*
Kokkola (lehti)

**Kokkola** on Kokkolassa kerran viikossa keskiviikkoisin ilmestyvä ilmaisjakelulehti. Lehteä julkaisee Hilla Group Oyj. Lehti jaetaan keskiviikkoisin seuraavien kuntien talouksiin: Kokkola, Kaustinen ja Kruunupyy. Lehti jaetaan lisäksi kokkolalaisiin yrityksiin. Lehden voi lukea ilmaiseksi näköislehtenä sen kotisivuilta.

Lehden päätoimittajana toimii va. Joni Mäki-Petäjä. *Kokkola*-lehti tavoittaa 36 900 lukijaa. Lehden toimitus sijaitsee Kokkolassa.  

Lehti valittiin vuoden kaupunkilehdeksi vuosina 2007 ja 2024 Kilpailun järjestää Uutismedian liitto.

## Lähteet

## Aiheesta muualla
* Lehden kotisivut
Mehmet Murat İldan

**Mehmet Murat İldan** (s. 16. toukokuuta 1965 Elazig, Turkki) on turkkilainen kirjailija ja näytelmäkirjailija. Hän on saanut taloustieteilijän koulutuksen Essexin yliopistossa asuessaan yhdeksän vuotta Englannissa. Hän on jäsenenä Istanbulin näytelmäkirjailijaliitossa , Ankarassa päämajaansa pitävässä Turkin kirjailijaliitossa  ja istanbulilaisessa tietokirjailijaliitossa .

Turkkilainen kirjallisuuden kääntäjä Yurdanur Salman on kääntänyt kuusi hänen näytelmäänsä englanniksi. Näytelmästä *Eyes of Magic* on julkaistu katkelmia *Absinthe - New European Writing* -kulttuuriaikakauslehdessä.

## Teokset
### Turkiksi
**Sisam Adası Aşıkları* (novelli, Truva Yayınları 2006) , 
**Paris'in Altındaki Güller* (romaani, Truva Yayınları 2006), 
**Antikacı Arago'nun Günlüğü* (romaani, Truva Yayınları 2005), 
**William Shakespeare* (näytelmä, T.C. Kültür ve Turizm Bakanlığı Yayınları 2002), 
**Mohandas Karamchand Gandhi* (näytelmä, T.C. Kültür ve Turizm Bakanlığı Yayınları 2002) 
**Galileo Galilei* (näytelmä, T.C. Kültür ve Turizm Bakanlığı Yayınları 2001), 
**Dilencinin Kehaneti* (näytelmä, T.C. Kültür ve Turizm Bakanlığı Yayınları 2001), 
**Sakyamuni* (näytelmä, T.C. Kültür ve Turizm Bakanlığı Yayınları 2000), 
**Ödüllü Oyunlar 2 - Büyünün Gözleri* (näytelmä, MitosBOYUT Yayınları 2000), 
**Ormanın Hayaletleri* (näytelmä, T.C. Kültür ve Turizm Bakanlığı Yayınları 2000), 

## Lähteet

## Aiheesta muualla
*Virallinen kotisivu
Klassillinen filologia

**Klassillinen filologia** (myös **klassinen filologia**) on tieteenala, joka tutkii Euroopan klassisia kieliä eli latinaa ja muinaiskreikkaa sekä näillä kielillä kirjoitettua kirjallisuutta. Se on filologinen tiede ja antiikintutkimuksen haaroista vanhin ja perinteikkäin.

Klassillinen filologia voidaan jakaa kahteen osaan:
* latinalainen filologia (latinan kieli ja Rooman kirjallisuus)
* kreikkalainen filologia (antiikin kreikan kieli ja kirjallisuus)

Ajallisesti klassillinen filologia kattaa näillä kielillä kirjoitetut lähteet 700-luvulta eaa. (Homeros, Hesiodos) keskiajan alkuun asti. Klassillinen filologia on perinteisesti keskittynyt käsikirjoitustradition kautta säilyneisiin teksteihin, mutta usein siihen lasketaan myös omiksi tieteiksi kehittyneet epigrafiikka ja papyrologia, jotka tutkivat piirtokirjoituksia ja papyruksia.

Suomessa klassillisen filologian professuureja on ainoastaan Helsingin yliopistossa (Kreikan kieli ja kirjallisuus sekä, erikseen, Latinan kieli ja Rooman kirjallisuus) ja Turun yliopistossa (antiikin kielet ja kulttuuri). Vuosina 1902–2001 Suomessa tehtiin 19 kreikkalaisen filologian alaan kuulunutta väitöskirjaa.

## Lähteet

## Aiheesta muualla
* Helsingin yliopiston Klassillisen filologian laitos
* Turun yliopiston Klassillisten kielten ja antiikin kulttuurin oppiaine 
* Klassillis-filologinen yhdistys ry.
Kun aika rientää

**Kun aika rientää** 16 suosikkia vuosien varrelta (AABCD 111 / AABMK 111) on Rauli Somerjoen kokoelma-albumi vuodelta 1993. Levy sisältää Rauli Somerjoen kahdeksankymmentäluvun iskelmähittejä. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* Suomen äänitearkiston tietokanta
The Shadowthrone

**The Shadowthrone** on norjalaisen black metal -yhtye Satyriconin toinen albumi.

## Kappaleet
#
#
#
#
#
#
#

## Albumilla soittavat muusikot
* Satyr – laulu, kitarat, syntetisaattori "I En Svart Kriste"-kappaleella
* Samoth – basso
* Frost – rummut

+

* Steinar Sverd Johnsen – vieraileva syntetisaattorin ja pianon soittaja

## Arvostelut
* Metalliluola: 9½/10

## Lähteet

## Aiheesta muualla
* Albumi Battlegrim.net-sivustolla 
* 
*
Olympiaterminaali

**Olympiaterminaali** () on Helsingin Eteläsatamassa sijaitseva sataman osa, joka rakennettiin kesäolympialaisia varten vuonna 1952. Rakennus sijaitsee Kaivopuiston kaupunginosassa.

Nykyisin rakennus toimii Silja Linen Helsingin terminaalina, ja sieltä on säännöllinen yhteys Tukholmaan. Yli 1&nbsp;500&nbsp;000 matkustajaa kulkee vuosittain Olympiaterminaalin kautta. Lisäksi terminaalissa palvelee rahanvaihtopiste, pankkiautomaatti ja kahvila-ravintola. Terminaalin on suunnitellut arkkitehtitoimisto Hytönen-Luukkonen. Terminaaliin kuuluu kaksi lauttapaikkaa ja ajoluiskat. Rakennus on suojeltu.

## Historia

Olympiaterminaalin tontilla sijaitsi alun perin Ullanlinnan laivaveistämö vuodesta 1759 alkaen. Se kuitenkin lakkautettiin vuonna 1937, ja tontista oli aluksi määrä tehdä Makasiinilaiturin jatke. Toinen maailmansota kuitenkin keskeytti muutostyöt. Uutta matkustajaterminaalia alettiin suunnitella olympialaisia silmällä pitäen vuonna 1950. Meriasemaksi kutsuttuun kokonaisuuteen tuli Olympiaterminaalin lisäksi kuulumaan myös Tullivarasto-rakennus. Samalla
Laivasillankatu yhdistettiin uuteen Kaivopuiston rantaa kiertäneeseen Ehrenströmintiehen. Olympiaterminaalin edustalle rakennettiin betonikansirakenne, jonka päällä kulki tieliikenne ja jonka alle sijoitettiin huoltoliikenne ja varasto.

Olympiaterminaali avattiin 16. heinäkuuta 1952 juuri ennen olympiakisoja. Rakennuksen suunnittelivat arkkitehdit Aarne Hytönen ja Risto-Veikko Luukkonen. Ensimmäisenä laivana uutta matkustajapaviljonkia käytti sen avajaispäivänä Tukholmasta tullut *[[S/S Bore I]]*. Se oli myös ensimmäinen laiturista lähtenyt laiva, kun se lähti paluumatkalle illalla kello 19. Seuraavana päivänä saapui *[[S/S Brynhild]]* ja sitä seuraavana päivänä *[[S/S Aallotar]]*. Olympialaituria alkoivat aluksi käyttää Tukholman linjan laivat. Alun perin terminaalia kutsuttiin myös Olympiapaviljongiksi.

Olympiaterminaalin varsinaiset avajaiset pidettiin 26. tammikuuta 1953. Terminaalilta kulki yli 90&nbsp;000 matkustajaa vuosittain, mutta kuitenkin vain kesä- ja syyssesonkeina. Ympärivuotisen liikennöinnin Silja Line aloitti Olympiaterminaalista Tukholmaan vuonna 1972 ja säännöllisen reittiliikenteen Tallinnaan vuonna 1995. Terminaali ja sen lauttapaikat uusittiin  vuosina 1989–1990 isompia aluksia varten.

## Tulevaisuus

Olympiaterminaalin käyttö liikenteessä päättyy 2020-luvulla. Tukholman matkustajaliikenne siirtyy Katajanokalle ja Tallinnan liikenne Länsisatamaan. Olympiaterminaali ja sen viereinen Satamatalo ovat suojeltuja, ja niille suunnitellaan uusiokäyttöä. Läheinen Makasiiniterminaali sen sijaan purettiin vuonna 2023.

Helsingin kaupunki on etsinyt 2020-luvulla Helsingin taidemuseo HAM:ille uusia toimitiloja. Viitesuunnitelmassa museota on ehdotettu osaksi Olympiaterminaalia ja sen viereistä Satamataloa. Rakennusten väliin on asemakaavassa mahdollisuus lisärakentamiselle. Rakentaminen alueella voisi alkaa aikaisintaan vuonna 2033 ja museo olisi valmis aikaisintaan vuonna 2035. Eteläsatamaan on suunnitteilla myös uusi Arkkitehtuuri- ja designmuseo.

## Satamasta liikennöivät laivat

## Lähteet

## Aiheesta muualla

* Olympiaterminaali  Port of Helsinki
Symmetric in Design

__NOTOC__
**Symmetric in Design** on Scar Symmetry -yhtyeen vuonna 2005 julkaistu albumi.

## Kappaleet
#
#
#
#
#
#
#
#
#
#
#
#

## Arvostelut
* AllMusic: 
* Imperiumi: 8½/10
* Sputnikmusic: 

## Lähteet

## Aiheesta muualla
* 
*
Joensuun Popmuusikot

**Joensuun Popmuusikot ry**  on joensuulainen rockmusiikkiväen järjestö. Se perustettiin 1971 tukemaan paikallista musiikkielämää, parantamaan musiikinharrastajien harjoittelumahdollisuuksia ja tuomaan kaupunkiin livemusiikkia.

Yhdistys jakaa apurahoja paikallisille yhtyeille ja järjestää matkoja suomalaisille festivaaleille ja yksittäisille keikoille.

Popmuusikot ry:n heinäkuussa järjestämä Ilosaarirock on yksi Suomen suurimmista rockfestivaaleista ja yksi yhdistyksen toiminnan kulmakivi. Yhdistys järjestää myös Rokumentti Rock Film Festival -elokuvafestivaalia marraskuussa. Sillä on toimintaa kulttuurikeskus Karjalantalossa ja Ravintola Kerubissa. Yhdistys järjestää klubeja, konsertteja, konserttimatkoja ja bändivaihtoa sekä koulutusta kotimaisten ja kansainvälisten tekijöiden kanssa. Lisäksi yhdistyksen rahasto jakaa apurahoja kolmesti vuodessa paikallisille bändeille ja musiikkitoimijoille.

## Kulttuurikeskus Karjalantalo
Joensuun Popmuusikoiden perustama Joensuun Töminä osakeyhtiö päätti huhtikuussa 2010 vuokrata Karjalaisen Kulttuurin Edistämissäätiöltä Ilosaaressa sijaitsevan Karjalantalon. Uusi yhtiö aloittaa vuoden 2011 alussa koko talon laajuisen rytmimusiikin keskuksen, Kulttuurikeskus Karjalantalon toiminnan. Keskus sisältää Pohjois-Karjalan ammattikorkeakoulun pop-jazz- ja kansanmusiikin opetuksen ja popmuusikoiden klubi- ja ravintolatoiminnan.

Aiemmin Popmuusikot suunnitteli keskuksen rakentamista Joensuun taidemuseon kortteliin.

## Lähteet

## Aiheesta muualla
*Joensuun Popmuusikoiden kotisivu
*Yle: Uusi Karjalantalo ja Kerubi avaavat ovensa
William Ramsay

**William Ramsay** (2. lokakuuta 1852 Glasgow – 23. heinäkuuta 1916 High Wycombe, Buckinghamshire), arvoltaan Sir, oli skotlantilainen kemisti, joka löysi monia jalokaasuja. Hän sai Nobelin kemianpalkinnon vuonna 1904 työstään jalokaasujen parissa.

Ramsay opiskeli Glasgow’n yliopistossa Thomas Anderssonin johdolla. Sen jälkeen hän siirtyi opiskelemaan Saksaan Tübingenin yliopistoon. Hän palasi Anderssonin assistentiksi Strathclyden yliopistoon. Vuosina 1879–1887 hän toimi kemian professorina Bristolin yliopistossa. 

Ramsay siirtyi 1887 Alexander William Williamsonin tilalle University College Londoniin. Siellä hän teki kuuluisimmat työnsä. Vuosina 1885–1890 hän julkaisi useita typen oksidejaa käsitteleviä merkittäviä julkaisuja.

Ramsay tutki yhdessä lordi Rayleighin kanssa jalokaasuja. Ensimmäisenä he löysivät aineen, jonka he nimesivät argoniksi. Myöhemmin seurasivat neon, krypton ja ksenon. Käsiteltyään vuonna 1895 radioaktiivista cleveiitti mineraalia hapolla hän löysi maapallolta ensimmäisenä myös heliumia. Vuonna 1910 Ramsay eristi radonin yhdessä Robert Whytlaw-Grayn kanssa. 

Ramsay oli aktiivinen esperanton harrastaja.

Vuonna 1881 Ramsay meni naimisiin Margaret Buchananin kanssa.

## Lähteet

## Aiheesta muualla

* Elämäkerta Nobel-säätiön sivuilla.
Norrvalla FF

**Norrvalla Fotbollsförening** (**Norrvalla FF**) on vöyriläinen vuonna 1996 perustettu jalkapalloseura. Se syntyi Hellnäs BK:n, Maxmo SK:n, Oravais IF:n ja Vörå IF:n fuusiona.

Seuran miesten edustusjoukkue on pelannut parhaimmillaan Suomen kolmanneksi korkeimmalla sarjatasolla Kakkosessa vuosina 2007–2009. Tunnettuja seuran entisiä pelaajia ovat Tomas Nygård ja Tim Sparv.

## Lähteet

## Aiheesta muualla

* Seuran sivusto